open-index/open-wikipedia-markdown huggingface dataset:
גזרת חפי"צ

**גזרת חפי"צ** (**חסרי פ' הפועל י' צ**') היא גזרת פעלים השייכת לשפה העברית.

גזרה זו נמצאת בתוך גזרת החסרים, גזרה בה אחת מאותיות השורש לא נהגית או אף לא נכתבת. בגזרת חפי"צ נמצאים הפעלים שפ' הפועל שלהם היא י' וע' הפועל שלהם היא צ', ובשני מקרים גם ז'. הגזרה כוללת שמונה שורשים בלבד: י.צ.ב., י.צ.ג., י.צ.ע., י.צ.ק., י.צ.ר. ו-י.צ.ת., וכן י.ז.מ. ו-י.ז.ע. עם ז' בע' הפועל. בפעלים שבגזרה זו מתרחשות תופעות לשוניות כמו הידמות מלאה והתלכדות עיצורים. ניתן לזהות פעלים בגזרה זו לפי הדגש החזק ב-צ' (או ב-ז') שעשוי להעיד על היעלמות הי'. דוגמה נוספת להתרחשות התופעה בגזרה אחרת היא המילה "הִצִּיג", שהיא בעלת שורש נ.צ.ג בבניין הפעיל: *הִיְצִיג->*הִצְצִיג->הִצִּיג.

הגזרה באה לידי ביטוי במקרים הבאים:

# בניין קל: עתיד - יִצֹּק אוֹ יִצַּק, ציווי - צַק (או יְצֹק, על דרך השלמים), שם פועל - לָצֶקֶת או לִצֹּק.
# בניין נפעל: עבר - נִצּוֹק, הווה - נִצּוֹק, עתיד - יִצּוֹק, ציווי - הִצּוֹק, שם פועל - לְהִצּוֹק.
# בניין הפעיל: עבר - הִצִּיג, הווה - מַצִּיג, עתיד - יַצִּיג, ציווי - הַצֵּג, שם פעולה - לְהַצִּיג.
# בניין הופעל: עבר - הֻצַּת, הווה - מֻצָּת, עתיד - יֻצַּת.

בבניינים הכבדים (פיעל, פוּעל והתפעל) נוטה הגזרה על דרך השלמים (מְיַצֵּג, הִתְיַצֵּב).

## ראו גם
* גזרה (דקדוק)

## קישורים חיצוניים

* סרטון הסבר של המרכז לטכנולוגיה חינוכית באתר יוטיוב.

## הערות שוליים

קטגוריה:גזרות בעברית
רפאל מלאך

**רפאל מלאך** (נולד ב-1951 בערך) הוא חוקר מוח ישראלי, פרופסור במחלקה למדעי המוח במכון ויצמן למדע.

## ביוגרפיה

רפאל מלאך קיבל תואר ראשון בביולוגיה ותואר שני בנוירוביולוגיה מהאוניברסיטה העברית בירושלים. בשנת 1982 קיבל תואר דוקטור באופטיקה פיזיולוגית מאוניברסיטת קליפורניה בברקלי. המשיך לפוסט-דוקטורט במכון הטכנולוגי של קליפורניה (Caltech).

בשנת 1985 הצטרף לסגל המחלקה לנוירוביולוגיה של מכון ויצמן למדע. מונה לפרופסור למדעי המוח. 

בשנים 2019–2020 היה עמית של המכון הישראלי ללימודים מתקדמים.

בשנת 2022 הוענק לו פרס א.מ.ת., "על הישגיו בחקר הנוירוביולוגיה, הראייה והתודעה".

## קישורים חיצוניים

* Malach Lab, באתר של מכון ויצמן למדע 
* Rafael Malach, CIFAR
*  בשערי האקדמיה תש"ף-תשפ"א מפגש חמישי - תגליות על עולמנו הפנימי: התת־מודע ומצבי הכרה, בערוץ יוטיוב של האקדמיה הלאומית הישראלית למדעים

## הערות שוליים

קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת קליפורניה בברקלי
קטגוריה:סגל מכון ויצמן למדע: ביולוגיה
קטגוריה:זוכי פרס א.מ.ת.
גזרת השלמים

**גזרת השלמים** היא גזרת פעלים השייכת לשפות השמיות.

בעברית, גזרה זאת היא גזרת היסוד של הפעלים. היא כוללת שורשים "רגילים" בעלי שלוש אותיות שלעולם לא נשמטות או נחות - כלומר, שורשים בגזרה זאת הם שורשים ששלוש אותיותיהם נכתבות ונשמעות כעיצורים בכל הנטיות. בחלק גדול מגזרות הנחים או גזרות החסרים, השורשים נוטים לפי הגזרה רק בחלק מהנטיות, ובשאר הנטיות הם נוטים לפי גזרת השלמים, כלומר כל אותיותיהן נכתבות ונשמעות כעיצורים.

## ראו גם
* גזרה (דקדוק)

## קישורים חיצוניים

קטגוריה:גזרות בעברית
גזרת המרובעים

**גזרת המרובעים** היא גזרת פעלים השייכת לשפות השמיות.

בעברית, גזרה זאת היא גזרה שלמה, כלומר גזרה המכילה שורשים שכל אותיותיהם נכתבות ונשמעות כעיצורים. גזרת המרובעים נבדלת מגזרת השלמים בכך שהיא מכילה שורשים בעלי ארבע אותיות שורש בלבד. שורשים אלה יכולים להופיע רק בבניינים הכבדים: פיעל, פוּעל והתפעל, תוך ביטול הדגש החזק בע' הפועל שלהם - דגש חזק מתפקד כהכפלת אות, כלומר הפועל קִי**שֵּׁ**ר ולמעשה צריך להיהגות כ-קִי**שְׁשֵׁ**ר (עם שווא נח בש' הראשונה), ובגזרת המרובעים מופיעות שתי אותיות שורש שונות על חשבון ע' הפועל הדגושה, הראשונה תמיד בשווא נח והשנייה תמיד עם תנועה.

לעיתים, השורשים המרובים קשורים במשמעותם לשורשים בגזרת ע"ע בעלי אותיות דומות: ג.ל.ג.ל. ו-ג.ל.ל., ד.ל.ד.ל. ו-ד.ל.ל., מ.ש.מ.ש. ו-מ.ש.ש., מ.ל.מ.ל. ו-מ.ל.ל., ע.ר.ע.ר. ו-ע.ר.ר. ועוד.

בעגה עברית מודרנית קיימים שורשים מעטים בגזרת המרובעים הנוטים גם בבניין הפעיל: השפריץ והסגביר. בתנ"ך מופיע בבניין זה הפועל "השמאיל":

## ראו גם
* גזרה (דקדוק)

## קישורים חיצוניים

* סרטון הסבר של המרכז לטכנולוגיה חינוכית באתר יוטיוב.

## הערות שוליים

קטגוריה:גזרות בעברית
Do We Have a Problem?

**** (בעברית: **האם יש לנו בעיה?**) הוא שיר שהוקלט על ידי הראפרית האמריקאית ניקי מינאז', ביחד עם הראפר האמריקאי ליל בייבי. השיר יצא לאור ב-4 בפברואר 2022, על ידי חברת התקליטים יאנג מאני וריפבליק רקורדס, כסינגל שלא מתוך אלבום. שבוע לאחר יציאת השיר, הוציאה מינאז' עם בייבי את שיתוף הפעולה השני בין השניים, "Bussin". השיר הגיע למקום השני במצעד הבילבורד הוט 100.

כחודשיים לאחר צאתו, קיבל את תואר הזהב מאיגוד תעשיית ההקלטות האמריקאי (RIAA), לאחר שנמכר בלמעלה מ-500,000 עותקים במדינה.

## רקע וכתיבה
השיר נכתב על ידי ניקי מינאז', ליל בייבי, ואנתוני ווארט ג'וניור והופק על ידי פאפי יר. ב-30 בספטמבר 2020, מינאז' ילדה בן, שכונה "פאפא דוב", והכריזה על הפסקה ממוזיקה כדי להתמקד בגידול שלו. לאחר שהוציאה רמיקס לשיר "Whole Lotta Money" של ביה והשתתפה ב-"Boyz" של ג'סי נלסון הוציאה מינאז' את השיר הזה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות.

## וידאו קליפ
מינאז' פרסמה את הטיזר לווידאו קליפ ב-31 בינואר 2022. הוא פורסם ב-4 בפברואר 2022, ונוצר בהשראת הסרט "סולט" משנת 2010, שמינאז' תיארה כ"אחד מהסרטים האהובים עליה ביותר". הקליפ באורך תשע הדקות, בבימויו של בני בום, כלל את השחקנים קורי הארדריקט וג'וזף סיקורה ובו היא מגלמת תפקיד של סוכנת כפולה.

נכון למרץ 2022, מונה הצפיות של הקליפ עומד על למעלה מ-25 מיליון צפיות. הקליפ לשיר זכה בפרס "הקליפ ההיפ-הופ הטוב ביותר" בטקס פרסי הווידאו קליפים של MTV לשנת 2022, כאשר מינאז' באותו הטקס קיבלה את פרס החלוציות על שם מייקל ג'קסון.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירי ליל בייבי
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:זוכי פרס הווידאו קליפים של MTV: קליפים
קטגוריה:סינגלים בהוצאת יאנג מאני
קטגוריה:סינגלים בהוצאת ריפבליק רקורדס
Bussin

**Bussin** הוא שיר שהוקלט על ידי הראפרית האמריקאית ניקי מינאז', ביחד עם הראפר האמריקאי ליל בייבי. השיר יצא לאור ב-11 בפברואר 2022, על ידי חברת התקליטים יאנג מאני וריפבליק רקורדס, כסינגל שלא מתוך אלבום. שבוע לפני יציאת השיר, הוציאה מינאז' עם בייבי את "".

השיר הגיע למקום ה-20 במצעד הבילבורד הוט 100.

## רקע וכתיבה
השיר נכתב על ידי ניקי מינאז', ליל בייבי, סייריק פאלמר, ג'ושוע גודס, ראסול בארנס גריר וטרל גרינלי והופק על ידי סוואגיונו ודי ג'יי טיז. ב-4 בפברואר 2022, מינאז' וליל בייבי הוציאו את שיתוף הפעולה הראשון שלהם בשם "". הקליפ של השיר מסתיים בתצוגה מקדימה של "Bussin", שזכה לתגובות חיוביות מהמעריצים.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.

## וידאו קליפ
האודיו הרשמי של "Bussin" הועלה לערוץ היוטיוב של ניקי מינאז' ב-11 בפברואר 2022, ביום יציאתו של השיר כסינגל.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירי ליל בייבי
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:סינגלים בהוצאת יאנג מאני
קטגוריה:סינגלים בהוצאת ריפבליק רקורדס
גזרת ע"ע

**גזרת ע"ע** (**ע' הפועל-ע' הפועל**), או **גזרת הכפולים**, היא גזרת פעלים השייכת לשפות השמיות.

גזרה זאת כוללת את כל השורשים שבהם ע' הפועל זהה ל-ל' הפועל, ומכאן שמותיה: **ע"ע** מאחר שע' הפועל מופיעה פעמיים, ו**כפולים** ומאחר שע' הפועל כפולה. בגזרת מתרחשת לעיתים קרובות התלכדות עיצורים, כאשר שתי האותיות הזהות מתלכדות, ובמקום לכתוב את שתיהן מופיעה רק אחת מהן עם דגש חזק. כאשר האות הכפולה היא האחרונה במילה או מנוקדת בשווא נח, הדגש החזק לא יופיע (כמו במילים הֵאֵ**ט**, תָּסֹ**בְ**נָה או קַ**ל**), אך בהטיות מילים כאלה הדגש חוזר כאשר האות הכפולה מקבל תנועה (כמו במילים הֵאֵ**טּ**וּ, יָסֹ**בּ**וּ או קַ**לּ**וֹת).

בעברית הגזרה באה לידי ביטוי במקרים הבאים:

# בבניין קל: עבר - חָג, הווה - חַג, עתיד - יָחֹג, ציווי - חֹג, שם פועל - לָחֹג.
# בבניין נפעל: עבר - נָחֹג, הווה - נָחָג, עתיד - יֵחֹג, ציווי - הֵחֹג, שם פועל - לְהֵחֹג.
# בבניין הפעיל: עבר - הֵאֵט, הווה - מֵאֵט, עתיד - יָאֵט, ציווי - הָאֵט, שם פועל - לְהָאֵט.
# בבניין הופעל: עבר - הוּאַט, הווה - מוּאָט, עתיד - יוּאַט.

בבניינים הכבדים (פיעל, פוּעל והתפעל) נוטה הגזרה בדומה לדרך השלמים, אך התנועה בין פ' הפועל לע' הפועל היא תמיד חולם (מְאוֹתֵת, הִתְעוֹדֵד). בבניינים אלה הגזרה זהה לגזרת נעו"י: את הפועל כּוֹנֵן ניתן לנתח כשורש כ.ו/י.נ. או כ.נ.נ..

הגזרה מופיעה באוגריתית, בה המילה 'גדמ' משמעותה גדודים, המילה 'גנ' במשמעות גן ועוד, וכן על דרך השלמים.

## ראו גם
* גזרה (דקדוק)

## קישורים חיצוניים
סרטון הסבר של המרכז לטכנולוגיה חינוכית באתר יוטיוב.

## הערות שוליים

קטגוריה:גזרות בעברית
פליקס אפנה-ג'יאן

**פליקס אוהנה אפנה-ג'יאן** (באנגלית: **Felix Ohene Afena-Gyan**; נולד ב-19 בינואר 2003 בסוניאני שבגאנה) הוא כדורגלן גנאי המשחק בעמדת החלוץ בקבוצת קרמונזה ובנבחרת גאנה.

## קריירת מועדונים
ב-13 במרץ 2021 הצטרף אפנה-ג'יאן לרומא מהסרייה א', ממחלקת הנוער יוראפריקה FC. ב-27 באוקטובר 2021 הוא ערך את הופעת הבכורה שלו במועדון, כשנכנס כמחליף בדקה ה-57 בניצחון 1–2 על קליארי במסגרת המחזור העשירי בליגה לעונת 2021/2022. ב-21 בנובמבר הבקיע את שערי הבכורה שלו במועדון, צמד שערים בניצחון 0–2 על גנואה במסגרת המחזור ה-13 בליגה.

ב-29 באוגוסט 2022 חתם בקרמונזה.

## קריירה בינלאומית
ב-25 במרץ 2022 ערך אפנה-ג'יאן את הופעת הבכורה שלו בנבחרת גאנה, כששיחק 82 דקות בתיקו 0-0 נגד נבחרת ניגריה במסגרת מוקדמות מונדיאל 2022.

## תארים
### קבוצתיים
;רומא
* הקונפרנס ליג (1): 2021/22

## קישורים חיצוניים

## הערות שוליים

קטגוריה:כדורגלנים גנאים
קטגוריה:חלוצי כדורגל גנאים
קטגוריה:כדורגלני רומא
קטגוריה:כדורגלני נבחרת גאנה
קטגוריה:כדורגלני קרמונזה
קטגוריה:גנאים שנולדו ב-2003
The Saints of Violence and Innuendo

"**The Saints of Violence and Innuendo**" (בעברית: "**הקדושים של האלימות והרמיזות**") הוא שיר של להקת הרוק האמריקאית שיינדאון. השיר היה השני שיצא מהאלבום *[[Planet Zero]]* שיצא ביולי 2022. הוא שוחרר כסינגל שיווקי ב-25 במרץ 2022.

## מסר
השיר מעביר מסר שבבסיסו התנגדות לחשיבה קיבוצית ולמסרים שקריים, בהתייחס לעודף המידע המוטה ששטף את העולם בתקופת מגפת הקורונה. כפי שמרמז שמו של השיר, הלהקה מתייחסת לאנוכיות שמרעילה את האקלים הציבורי, כמו גם למוסדות שאינם מעריכים כנות, ומשתמשים במקום זאת בחצאי אמיתות, פרשנויות שגויות ורמיזות במטרה לדחוף אג'נדות שלא עולות תמיד בקנה אחד עם טובת הציבור. לדברי גיטריסט הלהקה, זק מאיירס, השיר מתייחס גם לאנשים שיוצאים לרחובות, כביכול לטובת הכלל, אך בעצם אינם מזדהים עם המטרות לשמן הם צועדים כביכול ברחובות, אלא עושים זאת רק במטרה להשתתף באירועי אלימות. מאיירס רמז בין השאר לצעירים עשירים ולבנים שהתפרעו ברחובות במהלך אירועי המחאה שלאחר רצח ג'ורג' פלויד, אך בפועל לא חשו הזדהות עם מטרת המחאה והשתתפו בהן רק כדי להגיד שנכחו בהן.

## ביקורות ומצעדים
כבר בימים שלאחר שיצא ועוד בטרם דורג במצעדים, ציין צוות האתר Loudwire את השיר כאחד המשמעותיים שיצאו במהלך חודש מרץ 2022.

## קישורים חיצוניים

## הערות שוליים

קטגוריה:שירי שיינדאון
קטגוריה:שירים באנגלית
קטגוריה:שירים על מגפת הקורונה
קטגוריה:שירי מטאל
קטגוריה:סינגלים בהוצאת אטלנטיק רקורדס
קלרה אסתר קלינגהופר

ממוזער|טקסט="הפסנתרנית בריגיט פטמור" (אנגלית: "The Pianist Brigit Patmore"), ציור שמן בקנבס מאת האמנית והציירת הבריטית-יהודייה, קלרה קלינגהופר, לונדון,  1923|"הפסנתרנית בריגיט פטמור" (אנגלית: "The Pianist Brigit Patmore"), ציור שמן בקנבס מאת האמנית והציירת הבריטית-יהודייה, קלרה קלינגהופר, לונדון,  1923
**קלרה אסתר קלינגהופר** (באנגלית: **Clara Esther Klinghoffer**; 18 במאי 1900 – 18 באפריל 1970) הייתה אומנית, ציירת ומאיירת יהודיה-בריטית.

## קורות חיים
קלרה קלינגהופר נולדה למשפחה יהודית בשצ'ז'ץ שבפולין, תחת האימפריה האוסטרו-הונגרית. היא הגיעה לאנגליה כתינוקת בשנת 1903. המשפחה התגוררה במנצ'סטר לפני שעברה לגור באיסט אנד בלונדון, מקום מגוריהם של יהודים רבים בתקופה. קלינגהופר למדה אומנות בקולג' לאומנות על שם סר ג'ון קאס, ואחר כך, בין השנים 1919–1921 למדה בבית הספר לאומנות ואמנות (Central School of Arts and Crafts) ובסלייד (Slade School of Art).

ב-29 ביולי 1926 נישאה קלינגהופר לעיתונאי וסופר ההולנדי, ג'וסף וילם פרדיננד סטופלמן ועברה, איתו ועם ביתה סוניה להולנד. בנה, מייקל, נולד באמסטרדם שם המשיכה קלינגהופר בקריירה שלה ושמה נודע ברחבי אירופה. בין השנים 1930–1939 היא חיה בהולנד ובצרפת ואחר כך, בתקופת מלחמת העולם השנייה, עברה לגור בארצות הברית, שם נשארה עד סוף ימיה, אך הצליחה גם לנסוע רבות למקסיקו ולאירופה וחזרה לעיתים קרובות ללונדון שהייתה אהובה עליה.

קלרה קלינגהופר נפטרה בלונדון ב-18 באפריל 1970.
## קריירה
התערוכה האישית הראשונה של קלינגהופר, שבה הוצגו שישים מעבודותיה נערכה בלונדון בשנת 1919, כשהיא רק בת 19 וקיבלה ביקורות מצוינות. כבר בגיל 14 הבחינו הוריה בכישרון הציור שלה ותמכו בה, למרות המחסור בבית, כדי שתוכל לקנות חומרים וללמוד בבית ספר לאומנות. בגיל 15 פנתה לבית הספר המרכזי לאומנות בלונדון והתקבלה גם ל-Slade, שם למדה במשך שנתיים וזכתה להערצתו של אלפרד וולמרק שבעזרתו ובעזרת האפוטרופוסים ג'קוב אפשטיין וברנרד מנינסקי הצליחה להציג את עבודותיה בגלריה בהמפסטד, לונדון. בשנת 1935 ציור שלה נרכז על ידי גלריית בן אורי והפך להיות חלק מהתצוגה הקבועה.

בשנת 1939, בעקבות הפלישה המתקרבת של הנאצים להולנד, חזרה המשפחה ללונדון לתקופה קצרה ומשם עברה לארצות-הברית. לפני שעזבו את ביתם בהולנד, אוחסן חלק מהריהוט ומעבודותיה של קלינגנופר במחסן בהארלם שממנו נגנבו הדברים בידי הנאצים.

לאחר המלחמה, בשנת 1945, חילקה קלינגהופר את זמנה בין לונדון לניו-יורק. אף על פי שהציגה בתערוכות רבות בארצות-הברית בשנות ה-40, ה-50 וה-60, סירבה להצטרף לתנועת האקספרסיוניזם האבסטרקטי שהייתה פופולרית בארצות הברית.

## קישורים חיצוניים
*
*

## הערות שוליים

קטגוריה:ציירות יהודיות
קטגוריה:ציירות המאה ה-20
קטגוריה:אמנים יהודים בריטים
קטגוריה:ציירות בריטיות
קטגוריה:מאיירות בריטיות
קטגוריה:מאיירים יהודים
קטגוריה:בריטיות שנולדו ב-1900
קטגוריה:בריטים שנולדו ב-1900
קטגוריה:בריטיות שנפטרו ב-1970
קטגוריה:בריטים שנפטרו ב-1970
מספיק טוב (סדרת טלוויזיה)

**מספיק טוב** (באנגלית: **Close Enough**, בתרגום מילולי: **מספיק קרוב**) היא סדרת טלוויזיה אמריקאית מונפשת למבוגרים מסוגת הקומדיית מצבים שנוצרה על ידי ג'יי. ג'י. קווינטל, שגם מדבב את אחת הדמויות הראשיות (ג'וש).

עונתה הראשונה עלתה לשידור ב-9 ביולי 2020 ב-HBO Max. עונתה השנייה עלתה לשידור ב-25 בפברואר 2021. עונתה השלישית עלתה לשידור ב-7 באפריל 2022. ביולי 2022 הסדרה בוטלה אחרי ששודרו שלוש עונות.

בישראל הסדרה נרכשה לשידור על ידי נטפליקס.

## תקציר העלילה
החוויות המשעשעות של זוג צעיר, ג'וש ואמלי, שמגדלים את בתם הקטנה קנדיס, ושל צמד חבריהם הגרושים, אלכס ובריג'ט, בעיר לוס אנג'לס. העלילות הן בעלות אופי קומי אבסורדי או מוקצן. למשל בפרק "ג'וש הגזור" (באנגלית: Josh Gets Shredded), אחרי שג'וש מרים את בתו וחש כאב בגב נאמר לו שהוא צריך להתחיל להתאמן על מנת להתחזק אז הוא מצטרף לחדר כושר, הופך לשרירי ברמה מופרכת ומפתח אובססיה לתחום הכושר שגורמת לו להזניח את בתו שעבורה החל להתאמן. רוב הפרקים מורכבים משתי עלילות נפרדות כשכל אחת מהן מהווה סיפור עצמאי.

## דמויות ושחקנים
### דמויות ראשיות
* **ג'ושעה "ג'וש" סינגלטון** - (ג'יי. ג'י. קווינטל). בעלה של אמלי, אביה של קנדיס, עובד בחברה להתקנת מסכי טלוויזיה.
* **אמלי רמירז** - (גבריאלה וולש). אשתו של ג'וש, אמא של קנדיס, עובדת עבור תאגיד מזון.
* **קנדיס סינגלטון-רמירז** - (ג'סיקה דיצ'יקו). בתם הקטנה של ג'וש ואמילי, לומדת בבית ספר יסודי.
* **אלכס דורפנברגר** - (ג'ייסון מנטזוקאס). החבר הכי טוב של ג'וש, בעלה לשעבר של ברידג'ט, עובד כפרופסור בקולג' קהילתי.
* **בריג'ט יושידה** - (קימיקו גלן). החברה הכי טובה של אמילי, אשתו לשעבר של אלכס. היא משפיענית של מדיה חברתית יפנית-אמריקאית וזמרת במשרה חלקית בלהקה עם אמילי.

### דמויות משנה
* **רנדל "רנדי" ווטסון** - (ג'יימס אדומיאן). בנה המאומץ של פרל ומנהל המתחם שבבעלותה.
* **פרל ווטסון** - (דניאל ברוקס). שוטרת בגמלאות, בעלת המתחם שבו מתגוררות הדמויות הראשיות, האמא המאמצת של רנדל.

## סקירה

## הפקה
הסדרה אושרה להפקה במאי 2017 והייתה אמורה לעלות לשידור ברשת TBS, אך באוקטובר 2019 הוכרז שהסדרה תעלה ב-HBO Max.

## ראו גם
*רגולר שואו

## קישורים חיצוניים

* 

## הערות שוליים

קטגוריה:HBO Max: תוכן מקורי
קטגוריה:קומדיות מצבים מונפשות
קטגוריה:סדרות הנפשה אמריקאיות
קטגוריה:נטפליקס: תוכניות וסדרות
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנת 2020
רות מצלר

**רות מצלר** (בגרמנית: **Ruth Metzler**; נולדה ב-23 במאי 1964) היא פוליטיקאית ואשת עסקים שווייצרית, שכיהנה כחברת המועצה הפדרלית של שווייץ בשנים 1999–2003. היא עמדה בראש המחלקה הפדרלית למשפטים ומשטרה.

## ביוגרפיה
מצלר, קתולית, נולדה בעיירה זורזה  שבקנטון לוצרן. היא למדה משפטים באוניברסיטת פריבור . היא גם הוסמכה כרואת חשבון. שימשה בשנות ה-90 כשופטת מקומית בקנטון אפנצל אינר-רודן. ב-1996 מונתה לתפקיד בכיר במחלקת הכספים של הקנטון. הייתה חברת המפלגה הנוצרית דמוקרטית העממית של שווייץ.

בשנת 1999, אף על פי שלא הייתה מוכרת ברמה הלאומית, נבחרה מצלר לכהונה במועצה הפדרלית של שווייץ, לאחד משני המושבים של מפלגתה שהתפנו בו זמנית, לאחר שהתקבלה במפלגה הדרישה לאייש אחד מהם על ידי אישה. היא גברה בהצבעה בפרלמנט של שווייץ על יריבתה ברוב של 126:118. בכך הייתה לאדם הצעיר ביותר שנבחר למועצה הפדרלית מאז 1875.

מצלר החלה לכהן במועצה הפדרלית ב-1 במאי 1999 ומונתה לראש המחלקה הפדרלית למשפטים ומשטרה. ב-1 בינואר 2003 החלה לכהן במקביל כסגנית נשיא שווייץ.

מזלה של מצלר פנה נגדה בסוף שנת 2003. בבחירות הכלליות באותה שנה נחלש כוחה של מפלגתה בפרלמנט של שווייץ, ומפלגת העם השווייצרית, שהפכה למפלגה הגדולה ביותר, תבעה לעצמה מושב נוסף במועצה הפדרלית. בבחירות באספה הלאומית נבחר מועמד מפלגת העם כריסטוף בלוכר  על פני מצלר ברוב של 121:116 למלא את המושב שהחזיקה במועצת הברית. מצלר ניסתה להתמודד מול חבר מפלגתה ז'וזף דייס שכיהן עמה במועצה הפדרלית על מושבו בה, אך הפסידה גם לו (138:96). היא סיימה את כהונתה במועצה בסוף שנת 2003. היא הייתה לחבר המועצה השלישי בהיסטוריה של שווייץ שלא נבחר לכהונה שנייה בה.

לאחר פרישתה מהפוליטיקה ב-2004 פרסמה מצלר אוטוביוגרפיה ולימדה באוניברסיטת סנט גאלן. לאחר מכן נכנסה לעבודה בשוק הפרטי. היא בעלת חברת ייעוץ ואסטרטגיה וכיהנה במועצות המנהלים של חברות שונות.

מצלר נשואה בשנית.

## קישורים חיצוניים

* האתר של רות מצלר 
* רות מצלר, באתר האספה הפדרלית של שווייץ
* רות מצלר, באתר המועצה הפדרלית של שווייץ

קטגוריה:שרות ממשלת שווייץ
קטגוריה:שרי המשפטים והמשטרה של שווייץ
קטגוריה:עורכי דין שווייצרים
קטגוריה:עורכות דין
קטגוריה:המחלקה הפדרלית למשפטים ומשטרה
קטגוריה:שווייצריות שנולדו ב-1964
קטגוריה:שווייצרים שנולדו ב-1964
Blick Blick

"**Blick Blick**" הוא שיר שהוקלט על ידי הראפריות האמריקאיות קוי לראי וניקי מינאז'. השיר יצא לאור ב-18 במרץ 2022, על ידי חברות התקליטים ריפבליק רקורדס ו-1801 רקורדס, כסינגל חמישי מתוך האלבום *[[Trendsetter]]*. באותה העת בה יצא "Blick Blick" הוציאה מינאז' את "", "Bussin", ו-"We Go Up".

השיר הגיע למקום העשירי במצעד הסינגלים הניו זילנדי, ולמקום ה-37 במצעד הבילבורד הוט 100.

## רקע וכתיבה
בפברואר 2022, אביה של לראי, חשף כי היא הקליטה שיר עם מינאז'; דבר שהוכחש ולא אומת עם אף אחת מהשתיים. ב-14 במרץ 2022, חשפה מינאז' באמצעות לייב שאלות ותשובות בטוויטר עם מעריציה שקיים שיר שהוקלט על ידן. ב-23 במרץ 2022, מינאז' שיבחה את לראי על הביטחון העצמי שלה ברשתות החברתיות ולראי שיבחה את מינאז' בתמורה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.

## וידאו קליפ
הווידאו קליפ הרשמי של השיר פורסם ב-18 במרץ 2022. במהלך הקליפ ניתן לראות את לראי לבושה בתלבושות שונות שנוצרו בהשראת שנות ה-90 של המאה ה-20, כשהיא מבצעת ריקודים וכוריאוגרפיה מסוימת. בהמשך, מינאז' מצטרפת אליה והשתיים יורות ברובים כשהן חובשות פאות בצבע ורוד.

נכון לאפריל 2022, מונה הצפיות של הקליפ עומד על למעלה מ-17 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי ראיין אוגרן
קטגוריה:שירים שהופקו על ידי ד"ר לוק
קטגוריה:שירי זהב בארצות הברית
קטגוריה:סינגלים בהוצאת ריפבליק רקורדס
פרנסיה רייסה

**פרנסיה רייסה אלמנדרז** (באנגלית: **Francia Raisa Almendarez**; נולדה ב-26 ביולי 1988) היא שחקנית אמריקאית, המוכרת מהשתתפותה בסדרות "סודות ההתבגרות" (2008–2013), "בוגרת-כזה" (2018–2022) ו"איך פגשתי את אבא" (2022–2023).

## ראשית חייה
רייסה נולדה וגדלה בלוס אנג'לס, קליפורניה, לאם מקסיקנית, וירחיניה אלמנדרס, רנן אלמנדרז קואלו (אנ'), איש רדיו ידוע יליד הונדורס. כמה שנים אחרי שנולדה רייסה, אביה התחיל להשתמש באישיות הרדיו הלטינית החדשה שלו, "El Cucuy".

רייסה בוגרת בית הספר התיכון ע"ש הבישופ אלמאני (אנ') בשכונת מיסיון הילס (אנ') בלוס אנג'לס שם הייתה גם מעודדת.

## קריירה
רייסה החלה לעבוד בעבודות משחק, לדגמן ולהופיע בפרסומות כשהייתה בכיתה י"א. היא התארחה בסיטקומים "American Family: Journey of Dreams" ו"Over There". רייסה הופיעה בקליפ "My Girlfriend" של ליל רומיאו בשנת 2004 ובקליפ "So Big" של Iyaz. כשהייתה בכיתה י"ב, היא לוהקה לצד היידן פנטייר בסרט "מעודדות צמודות ביותר". היא השתתפה בסרט של ניקלודיאון, " שרדרמן שולט", שם גילמה את איזבל, ובסדרת הסרטים "אהבה על קרח דק" בתור אלכסנדרה דלגדו. היא שיחקה את התפקיד של אדריאן לי בדרמה המצליחה של ABC Family, "סודות ההתבגרות", מתחילתה ביולי 2008, ועד סיום הסדרה בתחילת יוני 2013.

בשנת 2009, רייסה כיכבה כאורחת בסדרת הטלוויזיה "שומרת סוד" של רשת USA וכיכבה בסרט קצר בבימויו של דייוויד הנרי בשם "Boo", ששודר ביוטיוב. בשנת 2013, רייסה כיכבה בסרט בנושא חג המולד "Christmas Bounty" לצד המיז.
ממוזער| רייסה באוגוסט 2012
מ-2018 עד 2024, רייסה כיכבה בסדרה של Freeform, "בוגרת-כזה". היא כיכבה בארבע העונות הראשונות של התוכנית, ועזבה עם סיום הלימודים של דמותה בסוף העונה הרביעית. היא גם שיחקה בסרט הטלוויזיה של Freeform מ-2018, "בובה אמא 2", לצד טיירה בנקס.

במאי 2021, רייסה לוהקה לסדרת הספין-אוף של "איך פגשתי את אמא", "איך פגשתי את אבא", שעלתה לשידור בהולו ב-18 בינואר 2022. שיחקה בשתי עונותיה של הסדרה, עד שהוחלט להפסיק את הפקתה.

## חיים אישיים
בקיץ 2017, רייסה תרמה אחת מכליותיה לחברתה, הזמרת והשחקנית סלינה גומז, שחלתה בזאבת.

בשנת 2023, פרסמה בעמוד האינסטגרם שלה כי אובחנה בתסמונת השחלות הפוליציסטיות.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:אמריקאיות ממוצא מקסיקני
קטגוריה:אמריקאיות שנולדו ב-1988
קטגוריה:אמריקאים שנולדו ב-1998
מוקדמות מונדיאל 2022 - אמריקה הדרומית

**[[מוקדמות מונדיאל 2022]] של [[CONMEBOL]]** הוא השלב המקדים למונדיאל 2022 שיתקיים בקטר, עבור נבחרות כדורגל לאומיות החברות בקונפדרציית הכדורגל של אמריקה הדרומית (CONMEBOL). לאמריקה הדרומית מוקצים 4.5 מקומות במונדיאל (4 מקומות ומקום אחד בפלייאוף הבין יבשתי).

המשחקים החלו ב-8 באוקטובר 2020 והסתיימו ב-29 במרץ 2022. לואיס סוארס האורוגוואי כבש את השער הראשון בטורניר בפעם השלישית (לאחר משחקי המוקדמות של 2010 ו-2014).

## פורמט

ב-24 בינואר 2019 החליטה מועצת CONMEBOL להמשיך בשיטת המוקדמות ששימשה בששת הסבבים הקודמים (החל מ-1998). עשר הנבחרות ישחקו בבית אחד בשיטת בית-חוץ.

המשחקים נקבעו בהגרלה שנערכה ב-17 בדצמבר 2019 בפרגוואי.

מועצת COMEBOL אישרה את השימוש במערכת VAR, לראשונה במשחקי המוקדמות.

## משתתפות

כל 10 הנבחרות הלאומיות החברות ב-CONMEBOL השתתפו במשחקי המוקדמות.

בכתב מודגש: הנבחרות שהעפילו למונדיאל.

## טבלה

מבית זה העפילו **ברזיל**, **ארגנטינה**, **אורוגוואי** ו**אקוודור** ישירות למונדיאל ו**פרו** העפילה לפלייאוף הבין-יבשתי.

הערה: המשחק בין ברזיל לארגנטינה שהיה אמור להתרחש ב־5 בספטמבר 2021 בוטל לאחר טענות מצד משרד הבריאות הברזילאי על הפרת תקנות הקורונה מצד ארבעה שחקנים ארגנטינאים. בפברואר 2022, אף על פי ששתי הנבחרות העפילו למונדיאל, הוחלט שהמשחק יתקיים במועד ובמקום שיוחלט.

## פלייאוף בין־יבשתי

## נבחרות שהעפילו

הנבחרות הבאות העפילו למונדיאל 2022.

## סטטיסטיקה

בטורניר זה הובקעו 223 שערים ב-89 משחקים, ממוצע של  שערים למשחק.

### מלך השערים

## קישורים חיצוניים
* 

## הערות שוליים

קטגוריה:מוקדמות המונדיאל
קטגוריה:מונדיאל 2022
קטגוריה:אמריקה הדרומית: כדורגל
קטגוריה:תחרויות כדורגל ב-2020
קטגוריה:תחרויות כדורגל ב-2021
קטגוריה:תחרויות כדורגל ב-2022
קטגוריה:2020 באמריקה הדרומית
קטגוריה:2021 באמריקה הדרומית
קטגוריה:2022 באמריקה הדרומית
הדיוויזיה ה-192 (האימפריה הגרמנית)

**הדיוויזיה ה-192 (הסקסונית ה-8)** (בגרמנית: **192. Infanterie-Division (8. Königlich Sächsische)**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-6 ביוני 1916 בחזית המערבית ולחמה במהלך קרב ורדן. לאחר מכן נותרה הדיוויזיה באזור ורדן, עד לקיץ 1918. לאחר מכן לחמה הדיוויזיה במתקפת מאה הימים, ובכלל זה בקרב סן-מייל וקרבות בשמפאן עד סוף המלחמה. בינואר 1919 חזרה הדיוויזיה לגרמניה ופורקה.

## מפקדים
* וולדמר ויצטום פון אקשטדט (6 ביוני 1916–14 באפריל 1917)
* אוטו לפלר (15 באפריל 1917–11 בספטמבר 1918)
* מקס לוטהולד (12 בספטמבר 1918–ינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

192
192
דיוויזיית הפרשים השמינית (האימפריה הגרמנית)

**דיוויזיית הפרשים השמינית (הסקסונית)** (בגרמנית: **8. Kavallerie-Division (Königlich Sächsische)**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה באוגוסט 1914 עם פרוץ מלחמת העולם הראשונה, וכמפקדה מונה גינתר פון דר שולנבורג-ההלן. הדיוויזיה הוקצתה בתחילה לקורפוס הפרשים השלישי, ולחמה עמו בחזית המערבית כחלק מהארמייה השישית בקרב לורן. בסוף אוגוסט של אותה שנה היא הועברה לחזית המזרחית, שם לחמה ב, הקרב על הוויסלה וקרב לודז'. לאחר מכן לחמה הדיוויזיה בקרבות השונים בחזית המזרחית. באוקטובר 1917 היא ויתרה על הסוסים שלה, וב-5 באפריל 1918 פורקה הדיוויזיה.

## מפקדים
* גינתר פון דר שולנבורג-ההלן (2 באוגוסט 1914–30 באוקטובר 1914)
* רוברט פון קאפ-הר (31 באוקטובר 1914–12 ביוני 1915)
* אברהרד פון שמטו (12 ביוני 1915–1 באוגוסט 1916)
* אוטו פון דר דקן (1 באוגוסט 1916–ספטמבר 1917)
* ויקטור פון רוזנברג-ליפינסקי (ספטמבר 1917–5 באפריל 1918)

## קישורים חיצוניים
* Histories of two hundred and fifty-one divisions of the German army which participated in the war (1914-1918) p. 29-32.

8
8
דויד ראיה

**דויד ראיה מרטין** (בספרדית: **David Raya**; נולד ב-15 בספטמבר 1995 בברצלונה שבספרד) הוא כדורגלן ספרדי המשחק בעמדת השוער בקבוצת ארסנל מהפרמייר ליג ובנבחרת ספרד.

## קריירת מועדונים
ראיה גדל במחלקת הנוער של בלקברן רוברס. הוא שיחק בקבוצה הבוגרת של המועדון במסגרת הפוטבול ליג צ'מפיונשיפ והפוטבול ליג הראשונה. בסך הכל ערך 99 הופעות ליגה במועדון. בחצי הראשון של עונת  הושאל לסאות'פורט מהנשיונל ליג.

ב-6 ביולי 2019 חתם ראיה על חוזה לארבע עונות בברנטפורד מהפוטבול ליג צ'מפיונשיפ. בתום עונת  העפיל עם הקבוצה לפרמייר ליג.

במירוץ האינטנסיבי להחתמתו, ארסנל היא שזכתה בשורותיו וצירפה אותו (באופן ראשוני כהשאלה) ב-15 באוגוסט 2023, במהלך שהצטייר שחריג בשל ההשלכות השונות על מי שהיה דאז השוער המוביל של התותחנים, ארון רמסדייל. במהירות שיא ראיה הצליח לנשל את רמסדייל מעמדת השוער הבכיר של התותחנים וסיפק עונת בכורה מרשימה באמירויות שכללה 41 הופעות בכל המסגרות, עשרים משחקים בהן שמר על רשת נקייה (כששישה עשר מהם היו במסגרת הליגה והעניקו לו את התואר 'כפפות הזהב', שמוענק לשוער ששומר על רשת נקייה במספר הפעמים הרב ביותר במהלך העונה הסדירה). בסיום עונת 2023/2024 השאלתו הפכה לקבועה לאחר שארסנל שילמה לברנטפורד עשרים ושבעה מיליון לירות שטרלינג עבור השלמת העסקה.

בעונת 2024/2025 זכה בפרס כפפת הזהב בפרמייר ליג בפעם השנייה (יחד עם מאטס סלס) בעקבות שמירתו על רשת נקייה 13 פעמים במהלך העונה. 

## קריירה בינלאומית
ב-26 במרץ 2022 ערך ראיה את הופעת הבכורה שלו בנבחרת ספרד, בניצחון 1–2 על נבחרת אלבניה במשחק ידידות.

נכלל בסגל נבחרת ספרד לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:שוערי כדורגל ספרדים
קטגוריה:ברצלונה: כדורגלנים
קטגוריה:כדורגלני בלקברן רוברס
קטגוריה:כדורגלני ברנטפורד
קטגוריה:כדורגלני ארסנל
קטגוריה:כדורגלני נבחרת ספרד
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים ספרדים באנגליה
קטגוריה:ספרדים שנולדו ב-1995
אגם לימנופולאר

**אגם לימנופולאר** (באנגלית: **Limnopolar Lake**) הוא אגם מים מתוקים בחצי האי ביירז, באי ליווינגסטון באיי שטלנד הדרומיים, שבאנטארקטיקה.

בחצי האי ביירז, שאינו מכוסה קרח, אגמי מים מתוקים רבים.

לאגם צורת אליפסה.

אורכו של האגם 175 מטרים (בכיוון דרום-מזרח - צפון-מערב);

רוחבו של האגם 140 מטרים (בכיוון דרום-מערב -צפון-מזרח).

גובהו של האגם 80 מטרים מעל פני הים.

שיא עומקו של האגם - 5 מטרים.

האגם מתנקז אל (נשפך אל) זרם מים מתוקים (נחל) שזורם 2.7 קילומטרים לכיוון מערב ונשפך אל מפרץ אוסוגובו, מצפון לנקודת סמלי.

מרכזו של אגם לימנופולאר ממוקם 900 מטרים מזרחית-מערבית מפקק אוסניאה;

מרכזו של אגם לימנופולאר ממוקם 2.23 קילומטרים צפונית-מזרחית מגבעת ואספ;

מרכזו של אגם לימנופולאר ממוקם 2.58 קילומטרים דרומית-מזרחית מנקודת לאגר.

## היסטוריה
אזור האגם מופה לראשונה, באופן גס, בשנת 1968 על ידי סוקרים בריטיים.

הגבעה מופתה באופן מדויק על ידי סוקרים ספרדים בשנת 1992; הנקודה מופתה על ידי סוקרים בולגרים בשנת 2005, בשנת 2009 ובשנת 2019.

שמו של האגם נובע מהמחקר הלימנולוגי המקיף שבוצע על ידי התוכנית האנטארקטית הספרדית (the Spanish Antarctic programme).

## קישורים חיצוניים
* אגם לימנופולאר באתר הגאזט האנטארקטי המשווה SCAR של ממשלת אוסטרליה

## הערות שוליים

לימנופולאר
לימנופולאר
לימנופולאר
יחסי איחוד האמירויות הערביות – טורקמניסטן

**יחסי איחוד האמירויות הערביות–טורקמניסטן** הם היחסים דיפלומטיים בין **[[האמירויות הערביות המאוחדות]]** ל**[[טורקמניסטן]]**. בין שתי המדינות מתקיימים יחסים קרובים וחמים. שתי המדינות חברות מלאות באו"ם ובארגון לשיתוף פעולה אסלאמי. שגרירת טורקמניסטן הנוכחית באיחוד האמירויות הערביות היא אורזמירת גורבנאזארוב. שגריר איחוד האמירויות בטורקמניסטן הנוכחי הוא חסן עבדאללה אל-עדב אל-זרוני.

## היסטוריה
היחסים הדיפלומטיים בין איחוד האמירויות הערביות לטורקמניסטן כוננו ב-10 באוקטובר 1995. שגרירות טורקמניסטן באיחוד האמירויות נפתחה ב-16 בינואר 2001 באבו דאבי. שגרירות איחוד האמירויות הערביות בטורקמניסטן נפתחה ב-20 באוגוסט 2002 באשגבאט.

ביקורים ממלכתיים ברמה גבוהה במהלך 10 השנים האחרונות בין נציגים משתי המדינות הניחו את הבסיס ליחסים מועילים והדדיים, ידידות והבנה הדדית. הנשיא הנוכחי של טורקמניסטן, גורבנגולי ברדימוחמדוב, ביקר באיחוד האמירויות שלוש פעמים: באוגוסט 2007, בפברואר 2010 ובדצמבר 2013.

נשיא איחוד האמירויות ח'ליפה בן זאיד אאל נהיאן מימן את בניית שדה התעופה בעיר מרי, וכן את ארמון היתומים באשגבאט ללא תשלום, כאות כבוד לעם הטורקמני.

ב-16 בפברואר 2013 נשיא איחוד האמירויות הערביות השייח' ח'ליפה בן זאיד אאל-נהיאן קיים ביקור באשגבאט.

## שיתוף פעולה מסחרי וכלכלי
שתי המדינות משתפות פעולה בעיקר בתעשיית הדלק והאנרגיה, וכן בתחום התחבורה והתקשורת, תעשיית הבנייה, תעשיות הבריאות והרפואה, וחקלאות.
מחזור הסחר בין המדינות בשנת 2012 הסתכם בכ-423 מיליון דולר אמריקאי.

נכון ל-1 בינואר 2013, פעלו בטורקמניסטן למעלה מ-50 מפעלים בהשתתפות עסקים מאיחוד האמירויות הערביות.

## שיתוף פעולה תרבותי
בשנת 2013, נערכו ימי התרבות של טורקמניסטן באיחוד האמירויות. בשנת 2014, התקיימו ימי התרבות של איחוד האמירויות בטורקמניסטן.

## קישורים חיצוניים

קטגוריה:ערכים ללא קטגוריות פיזיות - יחסי חוץ
רצח רון קוקיא

**רצח החייל רון-יצחק קוקיא** היה פיגוע דקירה שהתרחש ב-30 בנובמבר 2017 בערד.

## הרצח
בשעות הלילה הגיע המחבל חאלד אבו ג'ודה, תושב היישוב כסייפה, לערד על מנת לבצע פיגוע כנגד חיילים. בשעה 21:26 צעד בצומת הרחובות חברון והקנאים החייל רון-יצחק קוקיא, שהתכוון ללכת לתחנת האוטובוס ומשם לנסוע בהסעה לבסיס בא"ח הנח"ל מצפון לתל ערד בו שירת. המחבל, שקיבל סיוע מתושב כסייפה, הסתער על קוקיא ודקר אותו למוות, לאחר מאבק, חטף את נשקו והחביא את הנשק אצל אחיו. אימו של המחבל היא בעלת תעודת זהות פלסטינית ונכנסה לישראל בצורה לא חוקית.

## משפטם של הרוצח ואחיו
בשנת 2020 נגזרו על הרוצח מאסר עולם ועוד 20 שנות מאסר בכלא, ונקבע כי ישלם 258 אלף ש"ח למשפחתו של קוקיא.

ב-2017 נפתח משפטו של אחי המחבל, זאהי אבו ג'ודה, באשמת ניסיון לרצח. הפרקליטות ניהלה מגעים לחתימת הסדר טיעון עם הנאשם, אך חזרה בה מההסדר בעקבות בקשת משפחתו של קוקיא. בדצמבר 2023 הוא הורשע בקשירת קשר לביצוע פשע, בהחזקת נשק, בשיבוש מהלכי משפט ובסיוע לאחר מעשה פשע.

## הנצחה
באפריל 2021 נחנכה לזכרו של קוקיא "חוות רון" (נקראת גם חוות אביר) על ידי אביו בועז, בכניסה המערבית לערד ליד אזור התעשייה מצפון למנחת ערד. בחווה מתנדבים פעילי ארגון השומר החדש.

במקום האירוע בערד קיימת אנדרטה לזכרו שכוללת חנוכיה שפוסלה על ידי איציק גמליאל.

## קישורים חיצוניים
* לזכרו של רון קוקיא, דף הנצחה משפחתי 
* 
* דף החלל רון קוקיא, באתר הנופלים של הנח"ל

## הערות שוליים

קטגוריה:ערד: היסטוריה
קטגוריה:טרור ערבי בישראל
קטגוריה:פיגועי טרור בישראל ב-2017
קטגוריה:ישראל: פיגועי דקירה
קטגוריה:פיגועים שבוצעו על ידי ערבים-ישראלים
קוקיא
קטגוריה:הנגב: פיגועים
קטגוריה:צה"ל: פגיעות מפעולות טרור
מטפחת נייר

250px|ממוזער|שמאל|קופסה של מטפחות נייר
250px|ממוזער|שמאל|אישה מקנחת אפה בממחטת נייר
**מטפחת נייר** או **ממחטת נייר** היא מטפחת העשויה מנייר רך (נייר טישו), כתחליף לשימוש חד-פעמי למטפחת בד, לשם ניגוב הפנים או איברים אחרים, לניגוב אבק ולמשימות ניקיון קלות.

מטפחות נייר נמכרות באריזת קרטון או פלסטיק, שממנה הן ניתנות לשליפה נוחה בזו אחר זו. לנשיאה בכיס בגד או בתיק קטן נמכרות מטפחות נייר באריזת צלופן קטנה.

ההבדלים העיקריים בין מטפחות הנייר השונות, וביניהן לסוגי הנייר השונים, ניכרים בתכונות המאפיינות את סוגי הנייר מהם הן עשויות: חוזק, יכולת ספיגה, משקל בסיסי, עובי (כאשר הממחטה פרושה), בהירות, יכולת מתיחה, מראה ונוחות.

מטפחות נייר מיוצרות מנייר קל משקל, 14–18 גרם למטר רבוע. עקב הדרישות לאיכות גבוהה של מטפחת הנייר, היא מיוצרת בדרך כלל מתאית נקייה, אך לעיתים כוללת גם נייר ממוחזר. לפעמים הנייר מעובד יחד עם מרכך, קרם או בושם, כדי להעניק לו את התחושה הרצויה. מטפחות נייר נפוצות הן לבנות, אך מיוצרות גם מטפחות נייר צבעוניות. 

מטפחות נייר נמצאות בשימוש ביפן כבר מאות שנים. מטפחות נייר בצורתן המוכרת לנו יוצרו לראשונה בשנת 1924 על ידי חברת קימברלי קלארק במותג קלינקס.

חשיבותה של ממחטת הנייר בצמצום התפשטותם של זיהומים, קיבלה תנופה לאור החששות מפני מגפת שפעת החזירים בבריטניה. דוגמה לכך היא מסע פרסום של ממשלת בריטניה שכותרתו הייתה "תפוס אותו, השלך אותו, הרוג אותו", שעודד אנשים לכסות את פיהם ואפם בממחטת נייר בזמן שיעול או התעטשות.

## קישורים חיצוניים

## הערות שוליים

קטגוריה:מוצרי נייר
קטגוריה:היגיינה
קטגוריה:מוצרים חד-פעמיים
כיסופים (אלבום)

**כיסופים** הוא אלבום סולו של הזמר מרדכי בן דוד שיצא לאור בשנת 2011.

באלבום 14 רצועות, בהם לחנים חדשים של שלמה יהודה רכניץ, יצחק פוקס, הרב שלמה קאליש, משה לאופר ובן דוד עצמו. שאר הלחנים באלבום הם לחנים של חצרות חסידיות שונות אותם חידש בן דוד באלבום, מתוכם שלושה הם ניגוני חב"ד. את שיר הנושא של האלבום כתב ליפא שמלצר.

על העיבוד המוזיקלי נפתלי משה שניצלר, מנדי הרשקוביץ, משה לאופר, אבי סינגולדה ואבי דרור.

שיתוף פעולה מיוחד באלבום עם מקהלת שירה המלווה את כל השירים באלבום. בעטיפת האלבום נכתב M.B.D. WITH SHIRA (מרדכי בן דוד ומקהלת שירה) המציג את שיתוף הפעולה בהפקת האלבום.

את השיר מנוחה ושמחה חידש שוב המלחין יצחק פוקס באלבומו **מעמקים** שיצא בשנת 2012. השיר 'נכספה' יצא בגרסת כיסוי על ידי יעקב שוואקי ונפתלי משה שניצלר. קאבר נוסף לשיר בוצע על ידי לוי פולקוביץ, ילד הפלא אברהם חיים גרין ומקהלת שירה.

## רשימת רצועות

## השתתפו בהקלטות
* מרדכי בן דוד
* משה לאופר
* לוי פולקוביץ

**[[מקהלת שירה]]:** יואלי הורביץ, זאבי פריד, יוסי רובין, הרשי ויינברגר, שרולי ויינברגר, דובי טסלר, שרולי גרין

**מקהלת ילדים:** **סולנים:** לייבי מנדלבאום, מוטי טויב, אברהם משה גרין **מקהלה:** שמעון דרומר, שייע צבי פריד, מרדכי גולד, יואלי גולד, שלומי גולד, הרשי מיטלמן, יצחק רוט, לוי רוט

## קישורים חיצוניים
* 
* מרדכי בן דוד והאלבום "כיסופים", ראיון למנחם טוקר, בתוכנית מוצ"ש חי ברדיו קול חי
* נתנאל לייפר, כיסופים לעבר..., טור ביקורת לקריאה באתר **שיא מיוזיק**

## הערות שוליים

קטגוריה:אלבומים חסידיים
קטגוריה:אלבומים ביידיש
קטגוריה:אלבומים בעברית
קאסים עבדאללה

**קאסים עבדאללה מפויהאנה** (בערבית: **قاسم عبدالله مفويحية**; נולד ב-9 באפריל 1987) הוא כדורגלן קומורי המשחק בעמדת הבלם באולימפיק מרסיי ב'.

## קריירת מועדונים
עבדאללה נולד במרסיי להורים מהגרים מקומורו. עבדאללה התחיל את הקריירה שלו בקבוצות כדורגל מקומיות במרסיי. בקיץ  הצטרף למרינהנה ז'יניאק מהליגה השישית במדינה.

בקיץ  הצטרף לסדאן מהליגה השנייה בצרפת. ב-23 במרץ 2012 הבקיע את שער הבכורה שלו בקריירה בניצחון 0-3 נגד אמיין.

בקיץ  חתם באולימפיק מרסיי מהליגה הצרפתית הראשונה במדיה שיחק שנה וחצי. ב-30 בינואר 2014 הצטרף לאוויאן. בקיץ  חתם באז'אקסיו.

בקיץ  עזב לראשונה את צרפת וחתם בא-ראיד מליגת העל הסעודית. כעבור שנה חזר לאתלטיקו מרסיי.

בקיץ  חזר למרינהנה ז'יניאק.

## קריירה בינלאומית
בשנת  זומן לראשונה לסגל נבחרת קומורו לקראת משחקי איי האוקיינוס ההודי. ב-10 באוגוסט 2007 עבדאללה ערך את הופעת הבכורה שלו בנבחרת בתיקו 1-1 נגד , בה גם כבש את שער הבכורה שלו בנבחרת.

עבדאללה השתתף עם הנבחרת גם בגביע אפריקה לאומות 2021.

## קישורים חיצוניים

קטגוריה:כדורגלנים קומורים
קטגוריה:כדורגלנים צרפתים
קטגוריה:בלמי כדורגל קומורים
קטגוריה:כדורגלני סדאן
קטגוריה:כדורגלני אולימפיק מרסיי
קטגוריה:כדורגלני אוויאן
קטגוריה:כדורגלני אז'אקסיו
קטגוריה:כדורגלני א-ראיד
קטגוריה:כדורגלני נבחרת קומורו
קטגוריה:כדורגלני גביע אפריקה לאומות 2021
קטגוריה:ספורטאים צרפתים בערב הסעודית
קטגוריה:ספורטאים זרים בערב הסעודית
קטגוריה:קומורים שנולדו ב-1987
קטגוריה:צרפתים שנולדו ב-1987
קולימבוזאורוס

**קולימבוזאורוס** (שם מדעי: *Colymbosaurus*; מילולית: "לטאה/זוחל צולל") הוא סוג של זוחל ימי ממשפחת הקריפטולידיים שהתקיים באירופה במשך היורה העליון לפני 165 עד 145 מיליון שנה. המאובנים שלו התגלו בדורסט, אנגליה ובאי סבאלברד שבנורווגיה, לרוב בשברי עצמות חלקיות של גולגולת ומספר חוליות צוואר והוא תואר בידי החוקר הבריטי הארי סיילי ב-1874. בעבר נחשב לבן הסוג פליוזאורוס בידי החוקר ריצ'רד אוון, אך רק לאחרונה הוחזר הסוג לאחר בדיקה של המבנה של עצמות הזרוע והירך. הסוג מכיל כיום 2 מינים: ** C. megadeirus* ו-*C. svalbardensis*.

זוחל זה היה קרוב לקימרוזאורוס מאותו אזור וכנראה דמה לו בצורתו הכללית וגודלו. היה לו צוואר ארוך מאוד בעל 42 חוליות חזקות ולסת ארוכה עם שיניים דקות וחדות שנועדו ללכוד ביניהם דגים ושאר יצורי ים. היו לו סנפירים רחבים איתם שייט במים בצורה דומה לריחוף. ככל הנראה הוא בלע גם אבנים קטנות ששימשו כגסטרוליתים.

## קישורים חיצוניים

קטגוריה:בעלי חיים שתוארו ב-1874
קטגוריה:טקסונים שתוארו בידי הארי גובייר סיילי
קטגוריה:קריפטולידיים
קטגוריה:פלזיוזאורים שחיו ביורה באירופה
קטגוריה:מאובני טקסונים שתוארו ב-1874
במלמבדה

**במלמבדה** (שם מדעי: *Bemalambda*) הוא סוג של יונק פרהיסטורי מהסדרה הנכחדת כימולסטיים שהתקיים במשך הפלאוקן שלפני 63 עד 58 מיליון שנה מזמננו. הסוג תואר למדע ב-1973 בידי צ'או ועמיתיו, בחפירות בג'יאנגשי וגואנגדונג שבסין. הוא היה קרובו של הסוג *Alcidedorbignya* מאמריקה הדרומית ובעל קרבה לפנטולמבדה.

יונק זה היה קדום מאוד והיה בינוני בגודלו בגודל של כלב גדול. הוא היה בעל גולגולת גדולה ורחבה שהזכירה מעט מכרסם אך הייתה בעלת שרירי לעיסה חזקים מאוד, שיניים חותכות רחבות בולטות מקצה הלסתות וטוחנות עמוקות בפנים הלסת עם רווח רחב לאורכה. הגוף היה נמוך וקצר עם זנב ארוך, רגליים חזקות ושריריות שהותאמו לתנועה בדומה לדובים מודרניים ועליהם טפרים ארוכים. מספר חוקרים רואים בהם הוכחות לכך שהיונק הקדום היה חופר מחילות באדמה, בדומה לדוב נמלים או לשנבוב. עקב מבנה הלסת נראה שהיה אוכל צמחים או אוכל כל.

## קישורים חיצוניים

קטגוריה:מאובני טקסונים שתוארו ב-1973
קטגוריה:כימולסטיים
קטגוריה:מגה-פאונה של הפלאוגן באירואסיה
ואטאניי (נהר)

**הנהר ואטאניי** (בספרדית: **Río Huatanay**), הקרוי בחלקו העליון ריו ואנקרו (Río Huancaro), הוא יובל שמאלי באורך 46.5 ק"מ של ריו וילקאנוטה (Río Vilcanota), החלק העליון של הנהר אורובמבה, במחוז קוסקו ברמות האנדים של דרום-מזרח פרו.

## מסלול הנהר
הנהר ואטאניי מתחיל כנהר מתנשא כנהר ריו ואנקרו, כתשעה קילומטרים דרומית לבירה האזורית קוסקו, דרומית-מזרחית לעיירה אוקופטה (Occopata) בגובה של כ-4,050 מטרים. בתחילה הוא זורם לכיוון צפון-צפון-מערב לאורך שישה קילומטרים, ואז צפון-צפון-מזרח. בקילומטר 37 של הנהר מגיע הנהר לעמק קוסקו הגבוה. מקילומטר 35 הנהר פונה מזרחה, אחר כך מזרח-דרום מזרח. באזור המטרופולין של קוסקו, הנהר זורם ברובו בתוך תעלה. הוא זורם דרומה על פני . הכביש הלאומי 3S עוקב אחר מהלך הנהר. הנהר ואטאניי פונה לצפון-צפון-מזרח במשך ארבעת הקילומטרים האחרונים לפני שהוא מגיע לסופו לבסוף בוואמבוטיו (Huambutio), בגובה של כ-3,055 מטרים, כשהוא נשפך אל ריו וילקאנוטה. מתחת למפגש עם הנהר ואטאניי הנהר נקרא ריו אורובמבה.

## אגן הניקוז
הנהר ואטאניי מנקז שטח של 502 קמ"ר. כ-450,000 אנשים חיים באגן הניקוז של הנהר. אגן הניקוז גובל באגן הניקוז של הנהר אפורימק מדרום, באגן הניקוז של ריו וארוקונדו (Río Huarocondo) במערב, ובאגן הניקוז של ריו אורובמבה וריו וילקאנוטה בצפון ובמזרח.

## קישורים חיצוניים

## הערות שוליים

קטגוריה:פרו: נהרות
פרס ואקר

**פרס ואקר** (בגרמנית: **Wakkerpreis**; בצרפתית: **Prix Wakker**; באיטלקית: **Premio Wakker**) הוא פרס המוענק מדי שנה על ידי החברה השווייצרית למורשת לערים בשווייץ על כך שהן מפתחות ומשמרות את המורשת האדריכלית שלהן.

בהתחלה, הפרס הוענק לעיריות ששמרו את המורשת העתיקה של העיר שלהן. לאחרונה, הפרס מוענק גם לעיריות שמפתחות את נופי העיר שלהן. לעיתים הפרס מוענק לעיריות שפשוט משפרות או משדרגות מבנים בסיסיים או עתיקים בעיר שלהם.

ב-2005, הפרס הוענק דווקא לחברת הרכבות הפדרלית השווייצרית ולא לעירייה, מכוון שהחברה השווייצרית למורשת חגגו את שדרוגה.

הפרס נקרא על שמו של הנרי-לואיס ואקר.

## קריטריונים
בשביל לקבל את הפרס, העירייה צריכה לעמוד על אחד מן הקריטריונים:
* לפתח ולשדרג נוף עירוני בולט.
* לכבד את דפוס ההתיישבות הישן של שווייץ.
* לבנות באיכות אדריכלית מעל הממוצע
* להגן על השטח, לפתח את נושא הקיימות, לתכנן תנועה ולפתח את איכות החיים באזור המגורים.

## זוכי הפרס

## קישורים חיצוניים

*

*
ואקר
ואקר
פסרולפיס

**פסרולפיס** (שם מדעי: *Psarolepis*; מיוונית: "ψαρός" - מנומר ו-"λεπίς" - קשקש) הוא סוג נכחד של דג קדום שחי בין סוף הסילור לתחילת הדבון שבפלאוזואיקון לפני 418 עד 397 מיליון שנה מזמננו. 

## תיאור
הסוג תואר למדע בידי החוקר הסיני שיאבו יו ב-1998 ונכלל בו מין יחיד - *Psarolepis romeri*. כיום החוקרים רואים בו מאובן מעבר שמהווה קשר בין מקריני הסנפיר לבין בעלי סנפירים בשרניים, אף שלא ברור איפה לשייך אותו ביניהם, אם כי כמה חוקרים הציעו שהיה קרוב לסדרה Onychodontiformes.

דג זה התגלה בממצאים מאובנים בדרום סין ליד העיר Qujing שביונאן שנאספו בשנים 1981 ו-1984, כשממצאים מווייטנאם נחשבים ללא תקפים. הוא היה דג בעל מתאר קשקשים בולט, מבנה ראש מחוזק שאולי הזכיר את המחלקה בעלי שריון ומבנה סנפירים רכים שאולי דמו לאלה של כריש. הלסתות היו ייחודיות עם לסת תחתונה עבה ורדודה, חוטם מוזר שהטה מעלה את הלסת העליונה ונחיריים מובלטות. העיניים היו קטנות וקרובות מאוד לפתח הלסת. מבנה השיניים דמה לניבים בולטים עם מספר שיניים קטנות יותר שחלקם בלטו מצידי הפה. ככל הנראה דג זה היה טורף של דגים אחרים וכמה חסרי חוליות מתקופתו.

## קישורים חיצוניים

קטגוריה:דגי גרם מהפלאוזואיקון
קטגוריה:בעלי חיים שחיו בסילור באסיה
קטגוריה:בעלי חיים שחיו בדבון באסיה
קטגוריה:מאובני טקסונים שתוארו ב-1857
קטגוריה:טקסונים ללא מקור
מוסכורינוס

**מוסכורינוס** (שם מדעי: *Moschorhinus*) הוא סוג של תראפסיד מקבוצת התרוצפליה שהתקיים במשך הפרם עד לטריאס התחתון לפני 254 עד 247 מיליון שנה מזמננו. הסוג הכיל מין אחד - *Moschorhinus kitchingi*. עם זאת לפי מספר חוקרים ייתכן שמשויך לו גם המין * Moschorhinus warreni*, אשר נחשב רשמית לסכימנוזאורוס.

המוסכורינוס ידוע מתצורות בדרום אפריקה של הקארו כשהוא אחד התראפסידים המוכרים בה ביותר, והוא תואר ב-1920 בידי החוקר הדרום-אפריקאי רוברט בלום. משמעות שמו מיוונית עתיקה היא: "μόσχος" (נהגה: moschos) - עגל ו-"rhin/rhino" - חוטם, כלומר: חוטם עגל. שם המין מתאר את מגלה הדגימות, ג'יימס קיצ'ינג (James Kitching).

טורף זה הגיע כנראה לאורך של 2 מטרים והתקיים בדומה לגורגונופסיים מתחילת הפרם באופן דומה. מבנה הלסתות הזכיר מעט שנחרבים בעיקר עם מבנה הניבים המעוקלים מעט נוסף לחוטם ארוך, חותכות מעוצבות מאחורי הניבים ושרירי לסתות חזקות שעזרו להפעיל עוצמת נשיכה חזקה. ייתכן שהוא כוסה בפרווה ושיטות הציד שלו דמו מעט לחתולים גדולים מודרניים.

תראפסיד זה היה מהבודדים ששרדו את הכחדת הפרם לפני 252 מיליון שנה, אם כי הוא נפגע מעט והממצאים של תחילת הטריאס מראות ירידה בגודל ואף עיוותים של השלדים.

## קישורים חיצוניים

קטגוריה:בעלי חיים שתוארו ב-1920
קטגוריה:טקסונים שתוארו בידי רוברט ברום
קטגוריה:תרוצפליה
קטגוריה:מאובני טקסונים שתוארו ב-1920
קטגוריה:בעלי חיים שחיו בפרם באפריקה
קטגוריה:סינאפסידים שחיו בפרם
קטגוריה:סינאפסידים שחיו במזוזואיקון
בד"ץ יחוה דעת

**בד"ץ יחוה דעת** הוא בד"צ שהקים הרב דוד יוסף, והפועל על פי פסקי הרב עובדיה יוסף.

## היסטוריה
גוף הכשרות הוקם בשנת 2020, כאשר מטרתו היא להעניק כשרות ע"פ שיטתו של הרב עובדיה יוסף עם דגש על תחומים בסיסיים כגון כשרות הסכינים ושוחטים יראי שמיים. ביוני 2020 החל הארגון לתת כשרות למשחטות.

## ראשי הבד"צ
בנשיאות הארגון עומד הרב דוד יוסף, ובראשות הבד"ץ עומד הרב יורם בן סעדון. חברי הבד"צ הם הרב יצחק זר, הרב יאיר בקשי, הרב משה צאיג, הרב דניאל זיאת, הרב גולן אלוף והרב יוסף אסרף.

## קישורים חיצוניים
* 
* 
* 
* 

## הערות שוליים

קטגוריה:ירושלים: חברות
יחוה דעת
קטגוריה:עובדיה יוסף
קטגוריה:משפחת יוסף
יעקב טולידאנו (בן יוסף)

הרב **יעקב טולידאנו ** (תשרי ה'תרכ"ו 1865 - י' באב ה'תרצ"ב, 1932) היה פוסק הלכה, אב בית הדין ורבה של מרקש ואחר כך רבה של מקנס בתחילת המאה העשרים.
## קורות חייו
נולד במקנס לאביו רבי יוסף ולאמו אסתר לבית אבן צור. למד תורה בחברתם של הרב אלישע עטיה, ורבי יעקב בן משה טולידאנו. וכן למד אצל רבי חיים משאש. בשנת ה'תרס"ד התמנה לדיין בעירו מקנס בבית הדין שבראשות הרב שלמה שטרית. בתקופת כהונתו זו, נמנה עם מתקני התקנות בעיר.

בשנת ה'תרע"ח קיים השלטון הצרפתי במרוקו סדר בכמות הדיינים, לפיה בעיר גדולה יכהנו שלשה דיינים, ואילו בעיר קטנה, יכהן דיין אחד בלבד. עם כניסת החוק, הוחלט כי מקנס נחשבת עיר קטנה, שמגיע לה דיין אחד בלבד. רבי יעקב שהיה אז צעיר הדיינים, נותר ללא תפקיד. אך בקיץ של אותה השנה הוצעה לו משרת אב בית הדין מרקש, לאחר פטירתו של רבי שלמה אסבאג (השני) שנפטר כשנה וחצי קודם לכן. רבי יעקב נענה להצעה, וכיהן כאב בית הדין מרקש במשך כארבע שנים. חבריו לדיינות היו רבי שלמה אבן חיים ורבי משה זריהן. בשנת ה'תרפ"ב, הכיר השלטון הצרפתי במקנס כעיר גדולה, ובעקבות כך חזר למקנס. או אז הוחלט שהוא יתמנה לאב בית הדין ורבה הראשי של מקנס. לצידו כיהנו הדיינים רבי יהושע בירדוגו ורבי אברהם עמאר. בנו המפורסם הוא רבי רפאל ברוך טולידאנו שהחליפו בתפקיד הדיינות באופן לא רשמי החל משנת ה'תרפ"ז, עקב חולשתו של אביו.

סמוך לפטירתו הכתיר את בנו כדיין תחתיו במעמד הקהילה. רבי יעקב נפטר בי' אב ה'תרצ"ב במקנס.

לאחר פטירתו, התמנה תחתיו בנו רבי רפאל ברוך לכהן כדיין שלישי בעיר.

### יוזמת המלאח החדש
בשנת ה'תרפ"ב, בראשית כהונתו כרבה של מקנס, הציע ראש העיר הצרפתי ליהודים אמידים לצאת מחומות המלאח הישן לשכונה חדשה בעיר. רבי יעקב התערב בהצעה, ולא הסכים לצאת מהמלאח ללא הבטחה מפורשת, שכל היהודים ביחד יעברו לשכונה החדשה. לטענתו, העברת יהודים יחידאיים לשכונה החדשה תגרום קרע לקהילה, ודרדור רוחני. למעשה דרישתו התקבלה, והיהודים עברו באופן מרוכז ל'מלאח החדש'. או אז פעל להקמת תלמוד תורה בשטחו.

### פעילותו הרבנית
רבי יעקב תיקן לשוחטי העיר מקנס, שלא ישחטו עד שלא יתנו את סכיני השחיטה לבדיקה אצלו. זאת אחר מעשה שהיה שמצא סכין של אחת השוחטים שהייתה פגומה.

רבי יעקב צידד שלא לגייר נוכריות שביקשו להתגייר בשל לחץ משפחת בעליהן, וזאת משום שלטענתו גיורן הוא מן השפה ולחוץ, ובפועל אינן מתכוונות לשנות את אורח חייהן לאחר הגיור. הוא גם חשש שהקלה בגיורן תעודד צעירים יהודים נוספים להינשא לגויות.

## חיבוריו
***שאלות ותשובות** - טרם נדפס.
***תקנות** - נדפסו בספר תקנות חכמי מכנאס, חלק א'.
***חידושים ודרשות על התנ"ך** - טרם נדפס.

## הערות שוליים

קטגוריה:אבות בתי דין
קטגוריה:מקנס: רבנים
קטגוריה:מרקש: רבנים
קטגוריה:משפחת טולדנו
קטגוריה:נפטרים ב-1932
קונזוקוביה

**קונזוקוביה** (שם מדעי: *Konzhukovia*) הוא סוג נכחד של דו-חיים מסדרת הטמנוספונדילים, אשר התקיים במשך סוף הפרם לפני 270 עד 252 מיליון שנה מזמננו. סוג זה תואר ב-1991 בידי החוקר  והוא נקרא על שם העייריה קונזוקוב "Конжуков", ברוסיה בה התגלה לראשונה. 

בסוג זה נכללים כיום 3 מינים (לאחר שמינים נוספים רבים התבטלו או הועברו לסוגים אחרים): *Konzhukovia vetusta* ו-*Konzhukovia tarda* שהתגלו במחוז אורנבורג ברוסיה ו-*Konzhukovia sangabrielensis* שהתגלה בתצורות ריו דו רסטו } שבדרום ברזיל.

היצור היה קרובו של הארכגוזאורוס והגיע לאורך של 3 מטרים והיה טורף בעל לסתות חזקות ודקות דומות לאלה של תנין, שהתאימו למארב אמפיבי. מבנה הלסתות נע מעט מעלה והכיל שיניים דמויות-ניבים רבות, שחלקם בלטו מחוץ לפה. העיניים היו קטנות ונמצאו בפנים הגולגולת. הגפיים היו שטוחות בעלות סנפירים וגרמו ליצור לנוע באיטיות ביבשה, כך שחי רוב זמנו במימי ביצות ונהרות קדומים.

## קישורים חיצוניים

קטגוריה:טמנוספונדילים
קטגוריה:בעלי חיים שחיו בפרם באסיה
קטגוריה:בעלי חיים שחיו בפרם באמריקה הדרומית
קטגוריה:מאובני טקסונים שתוארו ב-1991
דיוויזיית המילואים השמינית (בוואריה)

**דיוויזיית המילואים הבווארית השמינית** (בבווארית: **8. Königlich Bayerische Reserve-Division**) הייתה דיוויזיה בצבא הבווארי ובצבא הקיסרות הגרמנית, אשר לחמה במלחמת העולם הראשונה ופורקה ב-1919.

## היסטוריה
הדיוויזיה הוקמה ב-20 בינואר 1915, והוצבה בהרי הווז' באלזס עילית. מיולי עד אוגוסט 1916 לחמה הדיוויזיה ב, ובאוקטובר אותה שנה היא נשלחה לרומניה. באוקטובר 1917 חזרה הדיוויזיה לחזית המערבית והוצבה בפלנדריה, שם לחמה במתקפת האביב הגרמנית ובבלימת מתקפת מאה הימים של מדינות ההסכמה. הדיוויזיה פורקה עם סיום המלחמה ופירוקה של ממלכת בוואריה (והקיסרות הגרמנית בכלל).

## מפקדים
* הרמן פון שטיין (20 בינואר 1915 - 11 בינואר 1917)
* אלברט זיקירכנר (12 בינואר 1917 - 11 באפריל 1917)
* מקסימיליאן יהלין (12 באפריל 1917 - ינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

8
8
אורל מנגאלה

**אורל ז'ונסון מנגאלה** (בצרפתית: **Orel Johnson Mangala**; נולד ב-18 במרץ 1998 בבריסל שבבלגיה) הוא כדורגלן בלגי המשחק בעמדת הקשר האחורי באולימפיק ליון מהליג 1 ובנבחרת בלגיה.

## קריירת מועדונים
ב-9 ביוני 2017 חתם מנגאלה על חוזה לארבע עונות בשטוטגרט מהבונדסליגה. ב-8 באוגוסט 2018 הושאל למשך עונה אחת להמבורג מהבונדסליגה השנייה.

ב-9 באפריל 2021 האריך את חוזהו בשטוטגרט עד לחודש יוני 2014.

ב-31 ביולי 2022 חתם בנוטינגהאם פורסט.

ב-1 בפברואר 2024 עבר בהשאלה לאולימפיק ליון מהליג 1. ב-2 ביולי 2024 חתם באופן קבוע בליון. ב-30 באוגוסט 2024 הושאל לאברטון.

## קריירה בינלאומית
ב-26 במרץ 2022 ערך מנגאלה את הופעת הבכורה שלו בנבחרת בלגיה, בתיקו 2-2 נגד נבחרת אירלנד במשחק ידידות.

נכלל בסגל נבחרת בלגיה לטורניר יורו 2024.

## קישורים חיצוניים

## הערות שוליים

קטגוריה:כדורגלנים בלגים
קטגוריה:קשרי כדורגל בלגים
קטגוריה:בריסל: כדורגלנים
קטגוריה:כדורגלני אולימפיק ליון
קטגוריה:כדורגלני שטוטגרט
קטגוריה:כדורגלני המבורג
קטגוריה:כדורגלני נוטינגהאם פורסט
קטגוריה:כדורגלני אברטון
קטגוריה:כדורגלני נבחרת בלגיה
קטגוריה:כדורגלני יורו 2024
קטגוריה:בלגים שנולדו ב-1998